IMISLab/GreekWikipedia huggingface dataset:
Κυβερνείο Μπεκάα

Το Κυβερνείο Μπεκάα (αραβικά: البقاع - Al-Biqā) είναι ένα κυβερνείο του κεντρικού Λιβάνου με έδρα την Ζάχλε. Η έκτασή του είναι 4.429 χλμ2 και οριοθετείται από το Κυβερνείο Μπάαλμπεκ-Χερμέλ στα βόρεια, το Κυβερνείο της Οροσειράς του Λιβάνου στα δυτικά, το Κυβερνείο Ναμπατίγιε στα νότια και το συριακό κυβερνείο της Ριφ Ντιμάσκ στα ανατολικά.

 Από το 2014, το Κυβερνείο Μπεκάα διαθέτει τρεις νομούς: Δυτική Μπεκάα Ρασάγια ΖάχλεΜε ένα νόμο που ψηφίστηκε το 2003, ο Νομός Μπάαλμπεκ και ο Νομός Χερμέλ διαχωρίστηκαν από το Κυβερνείο Μπεκάα και σχημάτισαν ένα νέο Κυβερνείο, εκείνο του Μπάαλμπεκ-Χερμέλ. Ωστόσο, η ισχύς του νέου κυβερνείου ξεκίνησε το 2014, με το διορισμό του πρώτου του κυβερνήτη. Σύμφωνα με τα στοιχεία εγγεγραμμένων ψηφοφόρων του Υπουργείου Εσωτερικών του Λιβάνου, το Κυβερνείο αποτελείται από περίπου 40% Χριστιανούς και 60% Μουσουλμάνους (313.505 ψηφοφόροι συνολικά). Στο Νομό (καδά) του Ζάχλε, οι Χριστιανοί αποτελούν την πλειοψηφία με ποσοστό 55% (172.555 ψηφοφόροι συνολικά). Στο Νομό Δυτικής Μπεκάα και Ρασάγια (που αποτελούν μια κοινή εκλογική περιφέρεια), οι Χριστιανοί αντιπροσωπεύουν το 22,22% των ψηφοφόρων (140.950 συνολικά).
Χοσέ Ριβέρα

Ο Χοσέ Μάνουελ Ριβέρα Κααμάνο, γνωστός πιο απλά και ως Χοσέ Ριβέρα (γεννημένος στις 28 Μαϊου 1977) είναι Πουερτορικανός πρώην διεθνής πετοσφαιριστής. Έχει ύψος 192εκ και αγωνίζεται στη θέση του ακραίου.

 Ο Χοσέ Ριβέρα έκανε τα πρώτα του βήματα στο χώρο της πετοσφαίρισης αγωνιζόμενος με την αντίστοιχη ομάδα του Πανεπιστημίου Λ'Ετάτ του Οχάϊο, κατά τη διάρκεια των σπουδών του. Το 2001 κι ενώ προηγουμένως είχε τελειώσει τις σπουδές του, ο Ριβέρα δοκίμασε την τύχη του στην πετοσφαίριση αγωνιζόμενος στην ισπανική Μελίγια, ωστόσο γρήγορα επέστρεψε στην πατρίδα του, την Κόστα Ρίκα, παίρνοντας μεταγραφή στην τοπική Ρεμπέλντες ντε Μόκα ενώ στη συνέχεια μεταπήδησε στους Πλέιερος Σαν Χουάν, ομαδα επίσης του Πουέρτο Ρίκο. Το 2003 ταξίεψε στην Ιταλία για λογαριασμό της Ιντέκο Μολφέττα, στην οποία παρέμεινε για ένα χρόνο. Το 2004 μεταπήδησε στην Πολωνία για λογαριασμό της Γιατστρέμπσκι Βεγκίλ, ενώ τον αμέσως επόμενο χρόνο βρέθηκε στη Γαλλία προκειμένου να μεταγραφεί στην Μπεβό. Την αγωνιστική περίοδο 2006-07 αγωνίστηκε με τη βελγική Νόλικο Μάασεικ. Την τριετία 2007-10, ο Χοσέ Ριβέρα αγωνίστηκε στην Ελλάδα, αρχικά με τη φανέλα του Ηρακλή Θεσσαλονίκης (2007-08), έπειτα με αυτή του Ολυμπιακού Πειραιώς (2008-09) κι έπειτα με αυτή της Ε.Α. Πατρών (2009-10). Τη διετία 2010-12 αγωνίστηκε στην Ιταλία αρχικά για λογαριασμό της Καλίπο Σπορτ κι έπειτα για τη Λατίνα Βόλει. Το 2013 επέστρεψε στο Πουέρτο Ρίκο καθώς συμφώνησε να υπογράψει επαγγελματικό συμβόλαιο συνεργασίας με τους Καρολίνα Τζάιαντς. Στην ομάδα της χώρας του παραμένει μέχρι και σήμερα. Ο Χοσέ Ριβέρα ήταν διεθνής με την εθνική ομάδα πετοσφαίρισης του Πουέρτο Ρίκο με την οποία έχει πραγματοποιήσει περισσότερες από 40 συμμετοχές. Έχει κατακτήσει μεταξύ άλλων και ένα χάλκινο μετάλλιο στους Παναμερικανικούς Αγώνες του 2010. 1 Πρωτάθλημα Ελλάδος: 2009 1 Κύπελλο Ελλάδας: 2009 Στον Ολυμπιακό ο Χοσέ Ριβέρα
Βάλτερ Ρερλ

Ο Βάλτερ Ρερλ (Walter Röhrl, 7 Μαρτίου 1947) είναι ένας από τους σημαντικότερους οδηγούς αγώνων. Το αγωνιστικό του παλμαρέ συμπληρώθηκε με επιτυχίες στα τιμόνια ομάδων, όπως, Fiat, Opel, Lancia, Audi, Porsche, Ford και BMW.

 Γεννήθηκε στο Ρέγκενσμπουρκ της Γερμανίας. Στην ηλικία των 16 ο Ρερλ ξεκίνησε να δουλεύει στην επισκοπή της πόλης όπου γεννήθηκε και σύντομα κάλυπτε πάνω από 100.000 χλμ. το χρόνο, ως οδηγός του επισκόπου. Έχοντας ήδη εμπλακεί με τον αθλητισμό κάνοντας σκι, έτρεξε το πρώτο του ράλι το 1968. Ο Ρερλ έγινε ένας από τους αγαπημένους οδηγούς του Παγκοσμίου Πρωτάθλήματος Ράλι τις δεκαετίες του 1970 και του 1980, νικώντας στο Ράλι Μόντε Κάρλο 4 φορές με 4 διαφορετικές εταιρίες. Στο πρωτάθλημα του 1980, το Fiat 131 Abarth τον έφερε στη κυριαρχία του τίτλου. Για πολλούς, εξίσου μεγάλη επιτυχία ήταν η υπεράσπιση του πρωταθλήματος του 1982, όπου ο Ρερλ στο τιμόνι του ξεπερασμένου Opel Ascona 400 μονομαχούσε με την Michèle Mouton, οδηγό της Audi, έχοντας η τελευταία ως πλεονέκτημα την τεχνολογία της τετρακίνησης του Audi quattro. Το 1982 ήταν επίσης η χρονιά όπου κέρδισε το Αφρικανικό Πρωτάθλημα Ράλι. Το Πρωτάθλημα του 1983 τον βρήκε στο μπάκετ της πισωκίνητης Lancia 037, προτού μεταβεί για το Πρωτάθλημα του 1984 στο μπάκετ του τετρακίνητου Audi quattro, ένα αυτοκίνητο με το οποίο για πολλούς ταυτίστηκε ο Ρερλ. Εκείνη την εποχή ήταν συχνό φαινόμενο οι κορυφαίοι οδηγοί να έχουν διευρυμένες αγωνιστικές δραστηριότητες παίρνοντας μέρος σε άλλους θεσμούς ή ακόμα και σε διαφορετικής μορφής αγώνες. Έτσι και ο Ρερλ, αν και εκλεκτικός, συμμετείχε και σε άλλους κορυφαίους θεσμούς. Το τελευταίο γεγονός δεν τον εμπόδισε να γεμίσει τη προσωπική του συλλογή με 14 τρόπαια από ισάριθμους αγώνες του Παγκοσμίου Πρωταθλήματος Ράλι. Ο Ρερλ έγραψε ιστορία και σε αγώνες δρόμου, ενώ χαρακτηριστικά ο Νίκι Λάουντα τον έχει αποκαλέσει «ιδιοφυία στους τροχούς». Σε ένα αγώνα 24 ώρες του Νουέρμπουργκρινγκ, στις αρχές της δεκαετίας του 1990, όπου επικρατούσαν άσχημες καιρικές συνθήκες, με ισχυρή βροχή και ομίχλη κατά τη διάρκεια της νύχτας, ο Ρερλ αντιμετώπιζε τις στροφές βάση του χρόνου. Παρ’ όλα αυτά ο αγώνας διακόπηκε για αρκετές ώρες. Τα τελευταία χρόνια, αποτελεί έναν από τους κύριους δοκιμαστές της Porsche, ενώ είναι γνωστούς σε πολλούς για τους χρόνους που «γράφει» με εργοστασιακές Porsche στη φημισμένη και απαιτητική πίστα του Νορντσλάιφε. Επίσημη ιστοσελίδα Αρχειοθετήθηκε 2010-11-22 στο Wayback Machine.
Ωρίων Αστρονομική Εταιρεία Πάτρας

Η Αστρονομική Εταιρεία Πάτρας, γνωστή με το διακριτικό όνομα Ωρίων, ιδρύθηκε τον Μάρτιο του 2001 και αριθμεί περισσότερα από 100 μέλη. Φιλοξενείται στο χώρο του Εργαστηρίου Αστρονομίας του Φυσικού Τμήματος του Πανεπιστημίου Πατρών. Σκοπός της είναι η διάδοση της Αστρονομίας, της Αστροφυσικής και γενικά των Επιστημών του Διαστήματος στο κοινό. Για το σκοπό αυτό οργανώνει εκδηλώσεις όπως διαλέξεις για το κοινό, αστρονομικές παρατηρήσεις, σεμινάρια, εξορμήσεις σε αστεροσκοπεία και αστρονομικά ιδρύματα και συνεργάζεται με εκπαιδευτικούς φορείς της Πάτρας.

 Κατά την τριετία 1998-2001 στο Πανεπιστήμιο της Πάτρας πραγματοποιούνταν συναντήσεις στο χώρο του εργαστηρίου αστρονομίας, όπου γινόταν συζητήσεις γύρω από θέματα που άπτονταν των επιστημών του διαστήματος. Το 2001, ένας πυρήνας φοιτητών που συναντήθηκαν μέσω του αστρονομικού site Astrovox, ήρθε σε επαφή με τον επίκουρο καθηγητή Βασίλη Ζαφειρόπουλο που διοργάνωνε τις αστρονομικές συζητήσεις. Ως αποτέλεσμα, το πρώτο τρίμηνο του 2001 αποφασίστηκε να δημιουργηθεί μια εταιρεία στα πρότυπα των υπόλοιπων αστρονομικών συλλόγων που υπήρχαν στην Ελλάδα με σκοπό να συνενώσει όλους τους φίλους της αστρονομίας που βρίσκονται στην ευρύτερη περιοχή της Πάτρας και παράλληλα να οργανώσει μια πληθώρα δραστηριοτήτων. Το Μάρτιο του 2001 πραγματοποιήθηκε η γενική συνέλευση των ιδρυτικών μελών. Αφού ψηφίστηκε το καταστατικό και συζητήθηκαν διάφορες λεπτομέρειες σχετικά με τη λειτουργία της εταιρείας, κινήθηκαν οι νομικές διαδικασίες για την αναγνώρισή της από το πρωτοδικείο και αποφασίστηκε η συγκρότηση της τριμελούς διοικούσας επιτροπής η οποία θα αναλάμβανε τη διοίκηση μέχρι την πρώτη γενική συνέλευση. Η επιτροπή αυτή αποτελείτο από τους Β. Ζαφειρόπουλο Β., Α. Παπαλάμπρου και Κ. Γουργουλιάτο. Παράλληλα, αποφασίστηκαν και οι πρώτες δραστηριότητες της εταιρείας. Η πρώτη γενική συνέλευση του Ωρίωνα έλαβε χώρα τον Οκτώβριο του 2001 και ανέδειξε το πρώτο διοικητικό συμβούλιο της εταιρείας. Η Αστρονομική Εταιρεία Πάτρας "Ωρίων" διοικείται από το τέταρτο, στην ιστορία της, διοικητικό συμβούλιο που αποτελείται από τους κκ Ζαφειρόπουλο Βασίλειο (Πρόεδρο), Ματθαίου Αλέξιο (Αντιπρόεδρο), Χρυσόπουλο Ιωακείμ (Γραμματέα), Κουλουμβάκο Αθανάσιο (Ταμία) και Λιοδάκη Ιωάννη (Μέλος). Ιστοσελίδα της Αστρονομικής Εταιρείας Πάτρας Ωρίων 5ο Πανελλήνιο Συνέδριο Ερασιτεχνικής Αστρονομίας (2007) Αστρονομική Εγκυκλοπαίδεια astronomia.gr
Ιάκωβος Ζαρκάδης

Ο Ιάκωβος Ζαρκάδης (1927 - 2007) ήταν Έλληνας ποδοσφαιριστής του Πανιωνίου, στον οποίο αγωνίστηκε ως βασικός τις δεκαετίες 1940 και 1950. Ήταν επίσης αθλητής της επιτραπέζιας αντισφαίρισης, της πετοσφαίρισης και σκακιστής.

 Ο Ιάκωβος Ζαρκάδης γεννήθηκε το 1927 και πρωτοέπαιξε μπάλα στην ομάδα Πράσινη Θύελλα Κουκακίου στις αρχές της δεκαετίας του '40. Παράλληλα, ανήκε στην ομάδα στίβου του Πανιωνίου. Το αγώνισμά του ήταν το άλμα τριπλούν. Το 1942 εντάχτηκε στην ποδοσφαιρική ομάδα του Πανιώνιου, στην οποία δυο χρόνια νωρίτερα είχε πάει και ο αδερφός του Νίκος μαζί με τους περισσότερους ποδοσφαιριστές της Θύελλας, η οποία ήταν υπό διάλυση. Ο Νίκος Ζαρκάδης αγωνιζόταν στη θέση του αριστερού μπακ με το νούμερο 3. Αγωνίστηκε στον Πανιώνιο ως το 1955, πάντα ως βασικός στην αμυντική γραμμή. Ήταν μέλος της ομάδας που έφτασε στον τελικό του κυπέλλου Ελλάδος το 1952 και κατέκτησε το πρωτάθλημα Αθηνών το ίδιο έτος. Ήταν σε όλη του τη ζωή κοντά στον Πανιώνιο, μέλος του Συνδέσμου Παλαιμάχων. Πέθανε το 2007. Η οικογένεια του Ιάκωβου Ζαρκάδη ανέδειξε δυο ακόμα επιφανείς ποδοσφαιριστές, τους δύο μεγαλύτερους αδερφούς του: το Βασίλη, που έπαιξε σε Αθηναϊκό και Ολυμπιακό και το Νίκο που αγωνίστηκε στον Πανιώνιο. Αλέξ. Παπαδόπουλου, "Νίκος Ζαρκάδης, μια ζωή στον Πανιώνιο", εφ. Πανιώνιος Κόσμος 9 (21/2/2009), σ. 14.
Ειδικό ερασιτεχνικό πρωτάθλημα ποδοσφαίρου 2012

Το 2012 μετά την ολοκλήρωση της κανονικής περιόδου 2011-12 στα τοπικά πρωταθλήματα σε καθε ΕΠΣ, διεξήχθη για 19η φορά το Ειδικό ερασιτεχνικό πρωτάθλημα ποδοσφαίρου λόγω της αναδιάρθρωσης του αριθμού των ομάδων/ομίλων στη Δ΄Εθνική για τη σεζόν 2012–13.

 Σεζόν Δ΄ Εθνική 2011–12 (141 ομάδες σε 10 ομίλους) Προβιβάζονται στην Γ' Εθνική 2012–13 10 πρωταθλητές. Υποβιβάζονται από την Γ' Εθνική 2011–12 5 ομάδες (2 από κάθε όμιλο και 1 από μπαράζ) Υποβιβάζονται στα ενωσιακά πρωταθλήματα 68 ομάδες (7 από ομίλους των 14 & 15 ομάδων, 6 από ομίλους των 12 & 13 ομάδων). Προβιβάζονται από τα ενωσιακά πρωταθλήματα 28 ομάδες (2 από κάθε έναν από τους 14 ομίλους που θα συγκροτηθούν ανά 4 ομάδες).Από τις 141 φτάνουμε στις 96 ομάδες. Σεζόν Δ΄ Εθνική 2012–13 (96 ομάδες σε 6 ομίλους) Προβιβάζονται στην Γ' Εθνική 2013–14 οι 6 πρωταθλητές των ισάριθμων ομίλων των 16 ομάδων. Υποβιβάζονται από Γ' Εθνική 2012–13 14 ομάδες. Υποβιβάζονται στα ενωσιακά πρωταθλήματα 36 ομάδες. Προβιβάζονται από τα ενωσιακά πρωταθλήματα 28 ομάδες, μέσω του Ειδικού πρωταθλήματος 2013.Διατηρείται ο αριθμός των 96 ομάδων. Το Ειδικό πρωτάθλημα 2012 διεξάγεται με τις 56 ομαδες πρωταθλητές/συμπρωταθλητές/δευτεραθλητές των τοπικών ΕΠΣ χωρισμένες σε 14 ομίλους, από 4 ομάδες ο καθένας. Προβιβάζονται στη Δ΄ Εθνική 2012–13 οι 2 πρώτες ομάδες από κάθε όμιλο. Το πρωτάθλημα ξεκίνησε την Κυριακή 20 Μαΐου και ολοκληρώθηκε την Τετάρτη 9 Ιουνίου 2012. Ιδιαίτερα ισχυρός ήταν ο 9ος όμιλος, που περιελάμβανε στη σύνθεσή του μαζί τις πρωταθλήτριες της Ε.Π.Σ. Αθηνών και της Ε.Π.Σ. Πειραιώς, των δυο κατά τεκμήριο δηλαδή, ισχυρότερων ποδοσφαιρικών Ενώσεων της χώρας. Σαν αποτέλεσμα, δυο εκ των ικανότερων συλλόγων του Ειδικού πρωταθλήματος έμειναν εκτός της Δ΄Εθνικής 2012-2013. Με απόφαση της ΕΠΟ το πρωτάθλημα Δ΄ Εθνική 2012–13, θα διεξαχθεί με τη συμμετοχή 124 ομάδων (96 που ήταν αρχικά η πρόβλεψη, αλλά και όσες ομάδες συμμετείχαν στα μπαράζ ανόδου, αλλά δεν τα κατάφεραν να κερδίζουν την άνοδο), με την προοπτική στο τέλος της περιόδου να μείνουν οι αντίστοιχες ομάδες που προβλέπονται από τον αρχικό προγραμματισμό με στόχο τη μείωσή τους, όπως έχει αποφασιστεί σε παλαιότερη τακτική γενική συέλευση των ΕΠΣ μελών της ΕΠΟ.3 Ο Πρωταθλητής της ΕΠΣ Γρεβενών Κτηνοτροφικός Αστέρας Καλλιράχης και ο πρωταθλητής ΕΠΣ Φλώρινας Ελλάς Άνω Καλλινίκης δεν δήλωσαν συμμετοχή έτσι προκρίνονται αυτόματα ο ΦΣ Μακεδονικός Κοζάνης και ο ΑΣ Παναργειακός Άργους Ορεστικού.1 2 ^ http://www.onsports.gr/Podosfairo/Erasitechniko/EPS-Grebenwn/item/205893-Den-katevainei-sta-mparaz-o-Ktinotrofikos-Asteras ^ http://www.onsports.gr/Podosfairo/Erasitechniko/EPS-Flwrinas/item/209214-Paraitithike-i-Ellas-Ano-Kallinikis-apo-ta-mparaz ^ http://www.epo.gr/News.aspx?a_id=42936&NewsType=21 Απόφαση Δ.Σ. ΕΠΟ 30-11-2011-Αναδιάρθρωση Δ' Εθνικής Προκήρυξη μπαράζ πρωταθλητών ΕΠΣ Kλήρωση μπαράζ πρωταθλητών ΕΠΣ
Νεκτάριος Αλεξάνδρου

Ο Νεκτάριος Αλεξάνδρου (γενν. Λευκωσία,19 Δεκεμβρίου 1983) είναι Κύπριος πρώην διεθνής ποδοσφαιριστής, ο οποίος αγωνιζόταν ως μέσος. Πλέον, εργάζεται ως προπονητής στη Liverpool FC International Academy Cyprus. Επίσης, παρουσιάζει την αθλητική εκπομπή «The Match» στο SIGMA με τους Στέλιο Γιαννακόπουλο, Γιώργο Μερκή, Γιώργο Καρατζά και Ειρήνη Στεριανού.

 Ο Αλεξάνδρου γεννήθηκε το 1983 στη Λευκωσία. Σπούδασε στο Παιδαγωγικό Δημοτικής Εκπαίδευσης του Πανεπιστημίου Κύπρου. Ξεκίνησε την καριέρα του από τις ακαδημίες του ΑΠΟΕΛ και το 2000 προωθήθηκε στην επαγγελματική ομάδα. Οι εμφανίσεις του προξένησαν το ενδιαφέρον της ΑΕΛ η οποία και τον απέκτησε το 2006. Μάλιστα, με τη φανέλα της Λάρισας πανηγύρισε το κύπελλο Ελλάδος το 2007 έπειτα από τη νίκη με 2-1 επί του Παναθηναϊκού. Το 2008 μετά από μια διετή παρουσία αποδεσμεύτηκε από την ΑΕΛ και επέστρεψε στο κυπριακό πρωτάθλημα και τον ΑΠΟΕΛ. Το 2019, ανακοίνωσε την απόσυρση του από το ποδόσφαιρο ύστερα από 17 χρόνια καριέρας. Με την πρώην σύντροφο του, Μαριάννα Νικολάου, απέκτησε έναν γιο, τον Έκτορα (γενν. 2 Ιανουαρίου 2011).Στις 11 Σεπτεμβρίου 2014 παντρεύτηκε, έπειτα από δύο χρόνια σχέσης, την Κύπρια παρουσιάστρια Κωνσταντίνα Ευριπίδου στη Μύκονο. Μαζί απέκτησαν δύο παιδιά, την Αριάδνη (γενν. 19 Δεκεμβρίου 2015) και τον Νικόλα (γενν. 6 Μαΐου 2020). Τον Ιούλιο του 2021, το ζευγάρι ανακοίνωσε το χωρισμού του. Πρωτάθλημα Κύπρου: 2002, 2004, 2009, 2011, 2013, 2014, 2015, 2016, 2017, 2018, 2019 Κύπελλο Κύπρου: 2006, 2014, 2015, 2019 Ασπίδα ΚΟΠ: 2002, 2004, 2009, 2011, 2013 Κύπελλο Ελλάδας: 2007 Προφίλ του παίκτη στην ιστοσελίδα του ΑΠΟΕΛ Στατιστικά ποδοσφαιριστή τη σεζόν 2006/07
Lunar Orbiter 4

Το «Lunar Orbiter 4» είναι το τέταρτο από τα πέντε συνολικά μη επανδρωμένα διαστημόπλοια του προγράμματος Lunar Orbiter, που αναπτύχθηκε από τη NASA κατά τη διάρκεια της δεκαετίας του 1960. Στόχος του προγράμματος ήταν η χαρτογράφηση της Σελήνης και η εύρεση κατάλληλων τοποθεσιών για την προσσελήνωση των διαστημοπλοίων του προγράμματος «Surveyor», καθώς και των επανδρωμένων αποστολών του Προγράμματος «Απόλλων». Μάλιστα επειδή με τις τρεις προηγούμενες αποστολές Lunar Orbiter είχαν καλυφθεί επί της ουσίας οι ανάγκες του προγράμματος «Απόλλων», το «Lunar Orbiter 4» αξιοποιήθηκε για τη λεπτομερέστερη χαρτογράφηση της σεληνιακής επιφάνειας, κάτι που θα χρησίμευε στην επιλογή τοποθεσιών για μελλοντικές σεληνιακές αποστολές και γενικότερα στη μελέτη του Φεγγαριού. Το διαστημόπλοιο διέθετε επίσης επιστημονικό εξοπλισμό για τη μέτρηση των επιπέδων ραδιενέργειας, τις προσκρούσεις μικρομετεωρητών και τη συλλογή γεωδαιτικών δεδομένων.

 Το Lunar Orbiter 4 εκτοξεύθηκε στις 4 Μαΐου 1967 από το ακρωτήριο Κανάβεραλ με πύραυλο Atlas-Agena D και μπήκε επιτυχώς σε πολική τροχιά γύρω από τη Σελήνη. Από τις 11 Μαΐου, ενώ ήδη είχε ξεκινήσει η φωτογράφηση της σεληνιακής επιφάνειας, η θερμική θύρα της κάμερας δεν ανταποκρινόταν σωστά στις εντολές ανοίγματος και κλεισίματος. Αργότερα παρουσιάστηκαν προβλήματα και με τον μηχανισμό ανάγνωσης και μετάδοσης του φωτογραφικού υλικού. Ανάμεσα στις φωτογραφίες που ελήφθησαν συγκαταλέγεται και η πρώτη του νότιου πόλου της Σελήνης, αφού κανένα άλλο διαστημόπλοιο δεν είχε μπει προηγουμένως σε πολική τροχιά γύρω από αυτήν. Το «Lunar Orbiter 4» προσέκρουσε στην επιφάνεια της Σελήνης στις 6 Οκτωβρίου 1967, αφού προηγουμένως είχε χρησιμοποιηθεί για τη συλλογή τροχιακών δεδομένων για το «Lunar Orbiter 5». Lunar Orbiter Photo Gallery - Mission 4 - Lunar and Planetary Institute (Αγγλικά)
Α2 Εθνική υδατοσφαίρισης ανδρών

Η Α2 Εθνική υδατοσφαίρισης ανδρών είναι ένα Ελληνικό πρωτάθλημα για ανδρικούς συλλόγους υδατοσφαίρισης. Στο Ελληνικό σύστημα πρωταθλημάτων υδατοσφαίρισης είναι το δεύτερο σε τάξη πρωτάθλημα της χώρας μετά την Α1 Εθνική. Αποτελείται από 15 ομάδες (2013–14), και λειτουργεί με το σύστημα προώθησης και υποβιβασμού με την Α1 Εθνική και την Β΄ Εθνική.

 Το πρωτάθλημα ιδρύθηκε το 1987 και αρχικά αποτελούσε τον δεύτερο και υποδεέστερο όμιλο της πρώην ενιαίας Α' Εθνικής (γι' αυτό ονομάστηκε Α2, ενώ ο ανώτερος όμιλος ονομάστηκε Α1). Η πρωταθλήτρια της Α2 συμμετείχε στα play off και μπορούσε να φτάσει ως την κατάκτηση του πρωταθλήματος Ελλάδας. Η δεύτερη ομάδα έδινε αγώνα μπαράζ με τον προτελευταίο της Α1 για μιά θέση στα play off, αλλά και στην Α1 της επόμενης περιόδου. Από το 1990 οι ομάδες της Α2 έπαψαν να μετέχουν στα play off. Αν και έκτοτε διατηρεί την ονομασία "Α2", έχει το ρόλο της παλαιάς Β' Εθνικής με μοναδικό κέρδος την άνοδο στην πρώτη κατηγορία της επόμενης περιόδου. Ο πίνακας όλων των εποχών Α2 Εθνικής, είναι μια αθροιστική καταγραφή όλων των αποτελεσμάτων της κάθε ομάδας που έχει παίξει στην κατηγορία από την ίδρυσή της το 1986–87 έως και την περίοδο 2022–23. ***Ο παρακάτω πίνακας δεν είναι ολοκληρωμένος. Οι ομάδες που καταχωρούνται χωρίς αστερίσκο είναι με όλες τις συμμετοχές***. Στην Α2 έχουν αγωνιστεί τέσσερις από τις επτά ομάδες που έχουν ανακηρυχθεί πρωταθλήτριες Ελλάδος στην Α1. Εθνικός Ο.Φ.Π.Φ. (38) Ν.Ο. Πατρών (8) Α.Ν.Ο. Γλυφάδας (4) Α.Σ. Άρης Θεσσαλονίκης (4) Επίσημη ιστοσελίδα της Κολυμβητικής Ομοσπονδίας Ελλάδας
Γεώργιος Παπαευθυμίου

Ο Γεώργιος Παπαευθυμίου του Βασιλείου (6 Ιουλίου 1920 - 1994) ήταν Έλληνας δικηγόρος και πολιτικός. Υπηρέτησε ως βουλευτής Καρδίτσας με την ΕΡΕ και αργότερα με την Εθνική Παράταξη και με τη Νέα Δημοκρατία.

 Γεννήθηκε στο Αγναντερό Καρδίτσας και σπούδασε Νομικά. Άσκησε το επάγγελμα του δικηγόρου. Στις εκλογές του 1946 ήταν στο πλευρό του Αλέξανδρου Βαμβέτσου. Εξελέγη για πρώτη φορά βουλευτής στις εκλογές του 1958 με το κόμμα της ΕΡΕ. Μετά τη Μεταπολίτευση πολιτεύτηκε ως ανεξάρτητος στις εκλογές του 1974 και έλαβε 4.327 ψήφους. Εξελέγη βουλευτής Καρδίτσας με τη φιλοβασιλική Εθνική Παράταξη, το 1977. Εν συνεχεία προσχώρησε στη Νέα Δημοκρατία, με την οποία εξελέγη βουλευτής το 1981 (αντικατέστησε τον Δημήτρη Σιούφα που εξέπεσε από βουλευτής).Απεβίωσε σε ηλικία 74 ετών, το 1994.
Νικόλαος Δεληγιώργης

Ο Νικόλαος Δεληγιώργης (Πειραιάς 14 Μαΐου 1937-13 Ιουνίου 2022) ήταν Έλληνας εκδότης περιοδικών και συν-δημιουργός, μαζί με τον δημοσιογράφο Κώστα Μπαζαίο, δύο εκ των πιο δημοφιλών κόμικς στις δεκαετίες του '70 και '80, των Μανίνα (για κορίτσια) και Δυναμικό Αγόρι (για αγόρια).

 Το 1971 ο Νίκος Δεληγιώργης εξασφάλισε από την «Ελλάς Πρες» του κ. Γιώργου Σγούρα (που διέθετε δικαιώματα εικονογραφημένων) βρετανικές ποδοσφαιρικές σειρές και συν-δημιούργησε το «Γκολ» (που επανεκδόθηκε και πολύ αργότερα). Τον Ιούνιο 1972 εξέδωσε, μαζί με τον δημοσιογράφο Κώστα Μπαζαίο, τη Μανίνα, αρχικά σε μεγάλο σχήμα, που έφθασε να πουλάει περισσότερα από 100.000 φύλλα εβδομαδιαίως. Ακολούθησαν το εβδομαδιαίο Αγόρι και τα 15θήμερα Τρουένο και Πάττυ. Επίσης, στα τέλη της δεκαετίας του 1980, εξέδωσε τη Βαβούρα (εβδομαδιαίο για παιδιά με ανεπτυγμένο χιούμορ) και τη δεκαετία του 1990 το περιοδικό Γκάρφιλντ. Απεβίωσε στις 13 Ιουνίου 2022, σε ηλικία 85 ετών.
Τζορτζ Ρόι Χιλ

Ο Τζόρτζ Ρόι Χιλ (George Roy Hill, 20 Δεκεμβρίου 1921 – 27 Δεκεμβρίου 2002) ήταν Αμερικάνος, βραβευμένος με Όσκαρ, σκηνοθέτης. Έμεινε κυρίως γνωστός για τις ταινίες του Οι Δύο Ληστές και Το Κεντρί, όπου και στις δύο είχαν τους πρωταγωνιστικούς ρόλους ο Ρόμπερτ Ρέντφορντ και ο Πωλ Νιούμαν.Μεταξύ άλλων, σκηνοθέτησε ταινίες όπως Ο Αλλόκοτος Κόσμος του Γκάρπ, Σφαγέιο Νούμερο Πέντε και Άγριο Παιχνίδι.

 Γεννήθηκε στη Μινεάπολη της Μινεσότα και σπούδασε στο Πανεπιστήμιο Γέιλ. Του άρεσε να πετάει, γεγονός που τον οδήγησε να αποκτήσει δίπλωμα πιλότου στα 16 του χρόνια.Τα πρώτα χρόνια της καριέρας του σπούδασε και δούλεψε στο θέατρο ως ηθοποιός και στην πορεία έκανε τη μετάβαση στο χώρο της τηλεόρασης, όπου πέρα από την ηθοποιία, ήταν και σκηνοθέτης αλλά και σεναριογράφος.Οι επιτυχίες του στο θέατρο, του άνοιξαν τον δρόμο του κινηματογράφου, κάνοντας ντεμπούτο το 1962 με την ταινία Γάμος υπό Δοκιμήν, με πρωταγωνιστές την Τζέιν Φόντα και τον Τζιμ Χάττον. Οι δύο κορυφαίες του επιτυχίες, αποτέλεσαν οι συνεργασίες με το δίδυμο Ρόμπερτ Ρέντφορντ και Πωλ Νιούμαν στις ταινίες Οι Δύο Ληστές και Το Κεντρί. Η πρώτη απέσπασε 7 υποψηφιότητες και 4 βραβεία Όσκαρ ενώ η δεύτερη απέσπασε 10 υποψηφιότητες και 7 βραβεία Όσκαρ, μεταξύ των οποίων Καλύτερης Ταινίας, Καλύτερου Πρωτότυπου Σεναρίου αλλά και Καλύτερης Σκηνοθεσίας για τον ίδιο τον Χιλ. Ήταν παντρεμένος με την ηθοποιό Λουίζα Χόρτον από τις 7 Απριλίου 1951 μέχρι το διαζύγιό τους το 1971. Με την Χόρτον απέκτησε δύο υιούς και δύο κόρες, ενώ είχε και 12 εγγόνια. Ο Χιλ πέθανε στις 27 Δεκεμβρίου 2002 στη Νέα Υόρκη από επιπλοκές της Νόσου του Parkinson. Τζόρτζ Ρόι Χιλ στο IMDb.
FAI τεθωρακισμένο όχημα

Το FAI ήταν ένα τεθωρακισμένο όχημα που παράχθηκε στην Σοβιετική Ένωση την δεκαετία του 1930-1940. Αντικατέστησε το D-8 και ήταν πρακτικά μια εκσυγχρονισμένη έκδοσή του.

 Το FAI ήταν βασισμένο στο σασί του GAZ-A, μια αντιγραφή του Αμερικάνικου Ford Model A. Το σασί ήταν το μεγαλύτερο πρόβλημα του FAI, καθώς δεν ήταν αρκετά δυνατό για να αντέξει σε μερικούς ανώμαλους δρόμους, αλλά ούτε και για να κουβαλήσει σημαντικό φορτίο πυρομαχικών. Οι Γερμανοί ήταν γνωστοί οτι ξεπερνούσαν αυτό το εμπόδιο, σχεδιάζοντας ξεχωριστά σασί για στρατιωτικά οχήματα και αυτοκίνητα για πολίτες, αλλά το εργοστάσιο που παρήγαγε αυτά τα οχήματα δεν είχε αρκετούς πόρους για να πράξει κάτι τέτοιο σε γρήγορο χρονικό διάστημα. Βέβαια, αν και λεπτά θωρακισμένο και ελαφρά οπλισμένο, το FAI μπορούσε να αντέξει αρκετά καλά ενάντια σε μικρά πυρά όπλων, αλλά δεν μπορούσε να αντέξει σχεδόν κανένα χτύπημα από κανόνια ή βαριά πυρά πολυβόλων. Ήταν επίσης αρκετά ευάλωτο σε νάρκες. Η FAI ήταν ένα τυπικό παράδειγμα αυτής της κατηγορίας οχημάτων με ένα μόνο πολυβόλο DT 7,62 mm σε περιστρεφόμενο πυργίσκο.Το FAI παράχθηκε σε σχετικά μικρά νούμερα και αντικαταστάθηκε από το αρκετά παρόμοιο BA-20, που χρησιμοποιούσε όμως ένα πιο δυνατό σασί από το GAZ-M1. Το FAI χρησιμοποιήθηκε από τον Σοβιετικό στρατό και μερικά επίσης εξάχθηκαν στην Μογγολία και στην Ισπανία, για χρήση από την Δεύτερη Ισπανική Δημοκρατία. Αφού τελείωσε ο πόλεμος, τα περισσότερα FAI συνθλήφθηκαν από συμπιεστές αυτοκινήτων σε μάντρες, με αποτέλεσμα να μην έχουν επιβιώσει πολλά σήμερα. 1-2 από αυτά τα οχήματα εξάχθηκαν στην Πολωνία, οπού συνέχιζαν να χρησιμοποιούνται μέχρι την δεκαετία του 1970, παρά την απαρχαιωμένη ηλικία τους σαν αποθεματικά οχήματα. Προς το τέλος της ηλικίας τους, τα οχήματα ενάλλασσαν το σασί και την μηχανή τους με αυτά του UAZ-469. Ένα από αυτά τα οχήματα έχει τοποθετηθεί σαν μνημείο, αν και ο οπλισμός του έχει αφεραιθεί και αντικατασταθεί με ψεύτικο. FAI Armored Vehicle
Αικατερίνη του Μπράουνσβαϊγκ-Βόλφενμπυτελ, μαργραβίνα του Βρανδεμβούργου-Κυστρίν

Η Αικατερίνη, γερμ.: Catherine von Welfen von Brunswick-Wolfenbüttel (1518, στο Βόλφενμπυτελ - 16 Μαΐου 1574, στο Κρόσνο-Οντζάινσκε) ήταν κόρη του δούκα του Μπράουνσβαϊγκ-Λύνεμπουργκ-Βόλφενμπυτελ και με τον γάμο της έγινε μαργραβίνα του Βρανδεμβούργου-Κυστρίν.

 Ήταν η δεύτερη κόρη του Ερρίκου Ε΄ δούκα του Μπράουνσβαϊγκ-Λύνεμπουργκ-Βόλφενμπυτελ από τον πρώτο του γάμο με τη Μαρία, κόρη του Ερρίκου κόμη της Βυρτεμβέργης. Παντρεύτηκε στις 11 Νοεμβρίου 1537 στο Βόλφενμπυτελ τον Ιωάννη μάργραβο του Βρανδεμβούργου-Κυστρίν. Η Αικατερίνη ήταν καθοριστική για την εξάπλωση της Μεταρρύθμισης στο μαργραβάτο του Βρανδεμβούργου. Χαρακτηρίστηκε ως εξαιρετικά λιτή και οικονόμα και υποστήριζε ενεργά τον σύζυγό της. Είχε πολλά κτίσματα στο Κυστρίν και έναν κήπο λαχανικών. Διατηρούσε τον λεγόμενο «άγριο κήπο» σε ένα προάστιο του Κυστρίν και άλλα προϊόντα στο Σάουμπουργκ, το Ντρεβ και την αγαπημένη της έδρα Ντέμπνο, που ήταν δώρο από τον σύζυγό της. Η Αικατερίνη εγκατέστησε Ολλανδούς θρησκευτικούς πρόσφυγες στο Ντέμπνο, οι οποίοι ξεκίνησαν μία δραστήρια βιομηχανία παραγωγής υφασμάτων. Δημιούργησε ένα σχολείο και μία εκκλησία και το 1562, η πόλη του Ντέμπνο έλαβε έναν καταστατικό χάρτη ατέλειας. Η Αικατερίνη, η οποία έγινε πολύ δημοφιλής, ήταν γνωστή στον πληθυσμό ως Μητέρα Κέιτ. Ίδρυσε το πρώτο φαρμακείο στο Όσνο Λουμπούσκιε και δημιούργησε ένα άλλο στο Κυστρίν, από το οποίο παρείχε στους φτωχούς δωρεάν φάρμακα. Η Αικατερίνη δημιούργησε πολλά αγροκτήματα και γαλακτοκομεία, τα οποία διοικούσε η ίδια και πωλούσε τη συγκομιδή τους. Απεβίωσε το 1574. Ο τάφος της ανακαλύφθηκε το 1999 στα ερείπια της ενοριακής εκκλησίας στο Κυστρίν από αρχαιολόγους από το Στσέτσιν. Παντρεύτηκε το 1537 τον Ιωάννη των Χοεντσόλερν μάργραβο του Βρανδεμβούργου-Κυστρίν και είχε τέκνα: Ελισάβετ 1540–1578, παντρεύτηκε τον Γεώργιο-Φρειδερίκο μάργραβο του Βρανδεμβούργου-Άνσμπαχ. Αικατερίνη 1549-1602, παντρεύτηκε τον Ιωακείμ-Φειδερίκο εκλεκτορα του Βρανδεμβούργου. KW Kutschbach: Chronik der Stadt Küstrin, Enslin, 1849, σελ. 45 ff Ernst Helwing: Geschichte des brandenburgischen Staats, 1834, σελ. 648 ψηφιοποιημένο
Κύπελλο Κύπρου πετοσφαίρισης ανδρών 1992-93

Το Κύπελλο Κύπρου 1992-93 ήταν η 19η έκδοση του Κυπέλλου Κύπρου (16η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1992-93 και οι τέσσερις ομάδες της Β΄ κατηγορίας 1992-93. Νικήτρια ήταν η Ανόρθωση για 9η φορά στην ιστορία της.

 Στην Α΄ φάση συμμετείχαν όλες οι ομάδες εκτός από την Ανόρθωση και τον Παφιακό που είχαν κατακτήσει τις δύο πρώτες θέσεις στο πρωτάθλημα Α΄ κατηγορίας 1992-93. Οι ομάδες αυτές ξεκίνησαν από την προημιτελική φάση. Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας). Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 9 Απριλίου 1993 στην Λευκόθεο Κλειστό Γυμναστήριο στη Λευκωσία. Νικήτρια ήταν η Ανόρθωση με σκορ 3-2 σετ. «Ιστορία του κυπριακού βόλλεϋ: Χρυσή Βίβλος Ανδρών». www.volleyball.org.cy. ΚΟΠΕ. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 14 Φεβρουαρίου 2016.
Βασίλειο της Κροατίας (Αψβούργοι)

Το Βασίλειο της Κροατίας (κροατικά : Hrvatska Kraljevina) ήταν ένα κρατίδιο συστατική χώρα της Αυστριακής Αυτοκρατορίας, διοικητική διαίρεση της μοναρχίας των Αψβούργων. Πρωτεύουσα ήταν η πόλη του Ζάγκρεμπ, περιελάμβανε εδάφη βορειοδυτικά της σημερινής Κροατίας. Το 1868 συγχωνεύθηκε με το Βασίλειο της Σλαβονίας στο νεοσύστατο Βασίλειο της Κροατίας και Σλαβονίας.

 Μετά τη Μάχη του Μοχάτς το 1527 οι Κροάτες ευγενείς της Ουγγαρίας αποφάσισαν την επικυριαρχία του αυστριακού βασιλιά Φερδινάδου Α΄ των Αψβούργων. Τον 16ο και 17ο αιώνα το Βασίλειο της Κροατίας είχε μειωθεί σημαντικά σε εδάφη και είχε περιοριστεί σε μια στενή λωρίδα εδάφους κατά μήκος του τμήματος των συνόρων των Αψβούργων με την Οθωμανική Αυτοκρατορία. Μετά την Συνθήκη του Κάρλοβιτς το 1699 η Αυστρία των Αψβούργων επέκτεινε το έδαφός της στις περιοχές που συνόρευαν με τους Οθωμανούς και δημιούργησαν το Βασίλειο της Σλαβονίας και στρατιωτικές περιοχές. Το Βασίλειο της Σλαβονίας στη συνέχεια ενώνεται με το Βασίλειο της Κροατίας, αλλά διατήρησε το καθεστώς της βασιλείας, ενώ οι στρατιωτικές περιοχές που δημιουργήθηκαν στα εδάφη τους υπάγονταν απευθείας στις αρχές της Βιέννης. Το βασίλειο της Σλαβονίας το 1849 διαχωρίζεται από την Κροατία και ορίζεται ως ένα ξεχωριστό στέμμα έως το 1868 που θα ενωθούν πάλι. Austrian Empire (grey) The Habsburgs began to regain Croatian crown lands from the end of the 17th century (Britannica website) Croatian-Hungarian Compromise of 1868 (Britannica website)
Motorola 68010

Ο 68010 ήταν ένας μικροεπεξεργαστής 16/32-bit που σχεδίασε, παρήγαγε και παρουσίασε η εταιρεία Motorola τον Ιανουάριο του 1983. Ο 68010 παρουσιάστηκε ως μια μικρή αναβάθμιση του 68000. Δεν αποτέλεσε εμπορική επιτυχία καθώς η ταχύτητα του ήταν λιγότερο από 10% υψηλότερη του προκατόχου του (68000), ενώ από την πρώτη στιγμή κυκλοφορίας του, η αγορά προσέβλεπε στον διάδοχο του 68020.

 Motorola MC68010L8 στα 8 MHz σε κεραμική βάση τύπου DIP-64 (Gold Cup), Motorola MC68010R8 στα 8 MHz, MC68010RC10 και MC68010R10 στα 10 MHz, MC68010R12 στα 12 MHz, όλες οι εκδόσεις σε κεραμική βάση PGA-68 (Gold Cup)Κλώνοι κυκλοφόρησαν από τις εταιρείες Signetics και Toshiba. Η συχνότητα λειτουργίας του (χρονισμός ρολογιού) ξεκινούσε από τα 8 ΜHz και έφτανε στα 16 MHz. Ενσωμάτωνε 84.000 τρανζίστορ, δηλαδή τουλάχιστον 10.000 φορές λιγότερα από όσα περιέχει ένας σημερινός μικροεπεξεργαστής. Είχε δυνατότητα διευθυνσιοδότησης στα 24 bit (δίαυλος διευθύνσεων, address bus), δηλαδή διαχειριζόταν 224 byte μνήμης, ήτοι 16.777.216 byte ή 16 Μb. Με τα εξωτερικά κυκλώματα επικοινωνούσε με δίαυλο δεδομένων (data bus) των 16 bit. Τροφοδοτείτο με μία τάση στα 5V Χρησιμοποιήθηκε σε ελάχιστους υπολογιστές: Στο Unix PC, της εταιρείας AT&T, που παρουσιάστηκε το 1985 με λειτουργικό UNIX. Στο 9836, της Hewlett-Packard,, το οποίο παρουσιάστηκε το 1983 και είχε λειτουργικό της HP σε ROM-BASIC. Ως αναβάθμιση στην Amiga της Commodore και τα 520/1040ST της ATARI. Ιστοσελίδα με χαρακτηριστικά όλων των επεξεργαστών (Αγγλικά) Ιστοσελίδα με αναλυτικές πληροφορίες μικροεπεξεργαστών (Αγγλικά)
Κατάλογος αστέρων του Κόρακος

Ο παρών κατάλογος αστέρων του Κόρακος παραθέτει τους σημαντικότερους αστέρες στον αστερισμό του Κόρακος κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. «SIMBAD Astronomical Database». Centre de Données astronomiques de Strasbourg. Ανακτήθηκε στις 2 Ιανουαρίου 2007. Samus, N. N.· Durlevich, O. V.· και άλλοι. (2004). «Combined General Catalogue of Variable Stars (GCVS4,2)». Ανακτήθηκε στις 3 Ιανουαρίου 2007. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 19 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Bahrainona

Το Bahrainona (Το Μπαχρέιν μας) (Αραβικά: نشيد البحرين الوطني) είναι ο εθνικός ύμνος του Μπαχρέιν. Με την ίδια μουσική αλλά διαφορετικούς στίχους έχουν δημιουργηθεί δύο εκδοχές. Η πρώτη χρησιμοποιήθηκε από την ανεξαρτησία του Μπαχρέιν το 1971 μέχρι το 2002, και η άλλη χρησιμοποιείται από τότε που ο ηγέτης της χώρας Σεΐχης Χαμάντ μπιν Ισά αλ Χαλίφα ανακήρυξε τον εαυτό του βασιλιά και την χώρα βασίλειο μέχρι σήμερα. Τα αυθεντικά λόγια γράφτηκαν από τον Mohamed Sudqi Ayyash (γεν. 1925). Ο συνθέτης της μελωδίας είναι άγνωστος.

 بحريننا مليكنا رمز الوئام دستورها عالي المكانة والمقام ميثاقها نهج الشريعة والعروبة والقيم عاشت مملكة البحرين بلد الكرام مهد السلام دستورها عالي المكانة والمقام ميثاقها نهج الشريعة والعروبة والقيم عاشت مملكة البحرين Bahrainona, Maleekuna, Ramz-ul-wi'am, Dustooruha 'alil-makanati wal-maqam; Meethaqoha nahjush-shari'ati wal-uroobati wal-qiyam, 'Ashat mamlakat-ul-bahrain, Baladol kiram, Mahdos-salam, Dustooruha 'alil-makanati wal-maqam; Meethaqoha nahjush-shari'ati wal-uroobati wal-qiyam, 'Ashat mamlakat-ul-bahrain Μπαχρέιν μας Βασιλιά μας Σύμβολο της αρμονίας Το σύνταγμά του είναι υψηλά στο μέρος και τη θέση Ο κανονισμός του είναι ο τρόπος της (μέθοδος της) σαρία του Αραβισμού και των αξιών, (Είθε) να ζήσει πολύ ο βασιλιάς του Μπαχρέιν Χώρα των ευγενών Κοιτίδα της ειρήνης Το σύνταγμά του είναι υψηλά στο μέρος και τη θέση Ο κανονισμός του είναι ο τρόπος της (μέθοδος της) σαρία του Αραβισμού και των αξιών, (Είθε) να ζήσει πολύ ο βασιλιάς του Μπαχρέιν Himnuszok - Φωνητική εκδοχή του Ύμνου, στο σάιτ "Himnuszok".
Αμγκά

Ο Αμγκά (ρωσ. Амга, γιακουτ. Амма) είναι μεγάλος ποταμός της ανατολικής ασιατικής Ρωσίας, στη Γιακουτία. Το μήκος του ποταμού είναι 1.462 χιλιόμετρα και αποτελεί τον μεγαλύτερο και σημαντικότερο παραπόταμο του ποταμού Αλντάν.

 Ο Αμγκά πηγάζει στο Υψίπεδο Αλντάν και σχηματίζει το ανατολικό όριο του Υψιπέδου του Λένα. Εκβάλλει στον Αλντάν από τα αριστερά, μερικά χιλιόμετρα δυτικά της κωμοπόλεως Χαντύγκα. Η έκταση της λεκάνης απορροής του Αμγκά ανέρχεται σε 69.300 τετραγωνικά χιλιόμετρα, ενώ η μέση παροχή νερού του σε 178 κυβικά μέτρα ανά δευτερόλεπτο. Ο Αμγκά παγώνει συνήθως στα μέσα Οκτωβρίου και παραμένει παγωμένος μέχρι τον Μάιο. Το καλοκαίρι ωστόσο είναι πλωτός σε μήκος 440 χιλιομέτρων. Το αντίστοιχο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελίδα 719
Κασσάνδρεια

Η Κασσάνδρεια είναι κωμόπολη της Μακεδονίας, ενώ διοικητικά ανήκει στο Δήμο Κασσάνδρας της Περιφερειακής Ενότητας Χαλκιδικής. Ανήκει στη δημοτική κοινότητα Κασσανδρείας, του δήμου Κασσάνδρας (του οποίου αποτελεί την έδρα) και σύμφωνα με την απογραφή του 2011 έχει 2.775 κατοίκους. Αποτελεί το οικονομικό, πνευματικό και πολιτιστικό κέντρο της περιοχής. Πήρε το όνομά της από τον Κάσσανδρο, που είχε χτίσει πόλη με το όνομα Κασσάνδρα στον ισθμό της Κασσάνδρας.

 Η Κασσάνδρεια ιδρύθηκε τον 16ο αιώνα και μέχρι τον 20ό αιώνα ονομαζόταν Βάλτα. Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά γεγονός που πρόσφερε μεγάλη φορολογική ατέλεια. Στα νεότερα χρόνια αποτέλεσε έδρα Μητρόπολης και υποπροξενείων ευρωπαϊκών χωρών. Το 1821 έλαβε χώρα το Ολοκαύτωμα της Κασσάνδρας. Σπουδαίοι αγωνιστές της επανάστασης του 1821 ήταν ο Αναστάσιος Χυμευτός (1797-1870), ο Αθανάσιος Σαραφιανός, ο Αναγνώστης Παπαδόπουλος, ο Πανταζής Ιωάννου, ο Νικόλαος Γεωργίου και ο Γεώργιος Γαρουφάλλου και ο πρόκριτος καπετάν Γιαννιός Χατζηχριστοδούλου, που μετείχε στην υπεράσπιση των Ψαρών. Επίσης ο Γεώργιος Αδάμης (Κασσανδρινός), ως επίτροπος της Κασσάνδρας συμμετείχε στον Άρειο Πάγο της Ανατολικής Χέρσου Ελλάδος. Στις 23 και 24 Φεβρουαρίου 1944 εκτελέστηκαν στην Κασσάνδρεια από τα γερμανικά στρατεύματα κατοχής 31 άνθρωποι. Άλλα εννέα άτομα εκτελέστηκαν σε διπλανά χωριά ενώ πέντε από τους συλληφθέντες εκτελέστηκαν αργότερα στο στρατόπεδο Παύλου Μελά, στη Θεσσαλονίκη. Στην Κασσάνδρεια υπάρχουν δύο εκκλησίες που χτίστηκαν το 1850, η εκκλησία του Γενεσίου της Θεοτόκου και η εκκλησία του Αγίου Αθανασίου. Υπάρχουν ακόμη τα ξωκλήσια του Αγίου Ραφαήλ, του Αγίου Δημητρίου και του Αγίου Γεωργίου. Νέος μεγάλος ναός, στη μνήμη του Αγίου Χριστοδούλου του νεομάρτυρα Κασσανδρινού, θεμελιώθηκε το 2008. Το δημαρχείο της Κασσάνδρειας χτίστηκε το 1926. Στην Κασσάνδρεια υπάρχουν μεταξύ άλλων κέντρο υγείας, αστυνομία, ταχυδρομείο, ΟΤΕ, τράπεζες, 2 Δημοτικά σχολεία, 2 νηπιαγωγεία, Γυμνάσιο και 2 Λύκεια (εκ των οποίων ένα ΤΕΕ). Οι κάτοικοι ασχολούνται με τη γεωργία, το εμπόριο και τον τουρισμό. Εκεί βρίσκεται και ο Τουριστικός Αναπτυξιακός Όμιλος Χαλκιδικής. Πολιτιστικά δραστηριοποιείται πολιτιστικός σύλλογος, με το όνομα "Η Κασσάνδρα". Στην περιοχή υπάρχει και ο υγροβιότοπος της Κύψας. Η ποδοσφαιρική ομάδα «Άρης Κασσανδρείας 2005» αγωνίζεται στην Α΄ ερασιτεχνική κατηγορία του πρωταθλήματος της Ε.Π.Σ. Χαλκιδικής (στο νότιο όμιλο). Ιδρύθηκε το 2005 μετά την απορρόφηση του τοπικού συλλόγου Α.Σ. Κασσάνδρα από τον Ολυμπιακό Βόλου και την επικείμενη διάλυσή του. Ο Α.Σ. Κασσάνδρα διέγραψε λαμπρή πορεία στις αρχές της δεκαετίας του 2000, ανεβαίνοντας σε τρία χρόνια από τα τοπικά πρωταθλήματα στη Β' Εθνική. Μάλιστα, το 2004, στην τελευταία του χρονιά, όπως αποδείχθηκε, τερμάτισε 4ος, μια μόλις νίκη μακριά από την άνοδο στην Α' Εθνική. Κασσανδρεία: Γενικές πληροφορίες Δήμος Κασσάνδρας Αρχειοθετήθηκε 2015-10-12 στο Wayback Machine.
Ερρίκος της Ρενς

Ο Ερρίκος (γαλλ.: Henri de France, 1121 - 13 Νοεμβρίου 1175) από τον Οίκο των Καπετιδών ήταν επίσκοπος των Μπωβαί (1149-61) και μετά αρχιεπίσκοπος της Ρενς (1161-75).

 Ήταν ο τρίτος γιος του Λουδοβίκου ΣΤ΄ της Γαλλίας και της δεύτερης συζύγου του Αδελαΐδας του Μωριέν. Επειδή ήταν τρίτος γιος και -από τη μεριά της μητέρας του- μικρανεψιός του πάπα Καλλίστου Β΄ ακολούθησε από νεαρός την εκκλησιαστική σταδιοδρομία. Εκάρη στα 13 έτη του και χειροτονήθηκε δύο έτη μετά. Ανέβηκε όλα τα στάδια της εκκλησιαστικής ιεραρχίας· έγινε ηγούμενος βασιλικών αββαείων και ο βασιλιάς του απένειμε αξιώματα. Ήταν ένας πλούσιος εκκοσμικευμένος κληρικός και ως υιός βασιλιά προοριζόταν για υψηλότατο αξίωμα, όμως το 1146, επηρεασμένος από τον Άγ. Βερνάρδο, εισήλθε στο αββαείο του Κλερβώ. Ο πάπας Ευγένιος Γ΄ αναφέρει ότι έπλενε ταπεινά πιάτα στο Κιστερκιανό μοναστήρι. Το 1149 απεβίωσε ο Όδων Γ΄ επίσκοπος του Μπωβαί και ο Άγ. Βερνάρδος του Κλερβώ έπεισε τον Σύλλογο του καθεδρικού ναού να εκλέξουν τον Ερρίκο ως νέο επίσκοπο. Ο Ερρίκος δεν ήταν προετοιμασμένος για τις πολιτικές υπευθυνότητες της νέας του θέσης και ήλθε σε διαμάχη με τους αστούς του Μπωβαί. Ο Λουδοβίκος ΣΤ΄ υποστήριξε τους αστούς, ενώ ο Ερρίκος υποστηρίχθηκε από τον νεότερο αδελφό του Ροβέρτο Α΄ κόμη του Ντρε. Τελικά η διαφορά λύθηκε από τον πάπα Ευγένιο Γ΄ το 1151. Το 1161 ο Ερρίκος έγινε αρχιεπίσκοπος της Ρενς (Reims) και στο Μπωβαί τον διαδέχθηκε ο Βαρθολομαίος του Μονκορνέ. Το 1164 διοργάνωσε μία σημαντική Σύνοδο στη Ρενς. έπειτα ήλθε σε διαμάχη με τον λαό της πόλης, αλλά υποστηρίχθηκε από τον μεγαλύτερο αδελφό του Λουδοβίκο Ζ΄, που κατέστειλε την εξέγερση. Ο Ερρίκος αφοσιώθηκε στον εξωραϊσμό και την άμυνα της πόλης: έκτισε τα κάστρα Σεπσώλ και Κορμισύ. Demouy, Patrick. “Henri de France,” in Alfred Baudrillart, et al., eds., Dictionnaire d’histoire et de géographie ecclésiastiques, XXIII (1990), cols. 1129-1132. Henri de France, archevêque de Reims (1162-75). Biographie et recueil des actes. (Mémoire de maîtrise de l’Université de Reims, 1972.) “Henri de France et Louis VII. L’Évêque cistercien et son frère le roi,” [in Les Serviteurs de l’État au Moyen Âge. Actes du XXIXe Congrès de la Société des historiens médiévistes de l’enseignement supérieur public (Publications de la Sorbonne. Histoire ancienne et médiévale). Paris, 1999, pp. 47–61. Ludwig Falkenstein, “Alexandre III et Henri de France: Conformités et conflits,” in: Rolf Grosse, ed., L’Eglise de France et la papauté (Xème-XIIIème siècle). (Studien und Dokumente zur Gallia pontificia/Etudes et documents pour servir à une Gallia pontificia, I). Bonn, 1993, pp. 103–176. Dietrich Lohrmann, “Autour d’un acte d’Henri, évêque de Beauvais, concernant trois granges de Froidmont (1159),” in Michel Parisse, ed. A Propos des actes d’évêques: Hommage à Lucie Fossier. (Collection: Actes des Evêques de France). Nancy: Presses Universitaires de Nancy, 1991, pp. 161–167.
Ένωση Ποδοσφαιρικών Σωματείων Ξάνθης

Η Ένωση Ποδοσφαιρικών Σωματείων Ξάνθης (Ε.Π.Σ.Ξ.) είναι το όργανο διοίκησης του ποδοσφαίρου στο νομό Ξάνθης. Εδρεύει στην Ξάνθη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

 Η «Ένωση Ποδοσφαιρικών Σωματείων Ξάνθης» ιδρύθηκε το 1978, κατόπιν απόσχισης των σωματείων του νομού Ξάνθης από την Ένωση Ποδοσφαιρικών Σωματείων Θράκης. Η δομή του πρωταθλήματος της Ε.Π.Σ. Ξάνθης είναι η εξής: Α΄ Κατηγορία Β΄ Κατηγορία Γ΄ Κατηγορία Πηγή: ΕΠΣΞ Στο θεσμό του κυπέλλου συμμετέχουν τα σωματεία της Ε.Π.Σ. Ξάνθης. Η ομάδα που ανακηρύσεται κυπελλούχος Ε.Π.Σ. Ξάνθης, αποκτά το δικαίωμα συμμετοχής στο Κύπελλο Ερασιτεχνών. Πηγή: ΕΠΣΞ Το έμβλημα της Ένωσης Ποδοσφαιρικών Σωματείων Ξάνθης αποτελείται απο την προτομή του Δημόκριτου. Κύπελλο Περιφερειών ποδοσφαίρου ανδρών (1): 2016 Φιναλίστ (1): 2018 Πανελλήνιο Πρωτάθλημα Μικτών Νέων (1): 2009 Πανελλήνιο Πρωτάθλημα Μικτών Παίδων (1): 2008 ΕΠΣ Ξάνθης - ΕΠΣ Εύβοιας 2-0 (Γιάννης Καραγκιόζης, Πάρης Κοτόπουλος) Η ΕΠΣ Ξάνθης αποτελούνταν από τους εξής ποδοσφαιριστές : Γιάννη Ρούφο, Αλήογλου Γκιουνγκιόρ, Αλέξανδρο Σαρηγιαννίδη, Χακή Τζαμπάζ, Αλέξη Μπουνταγκίδη, Κωνσταντίνο Τουργαίδη, Λάζαρο Μαυρόπουλο, Στέλιο Τουργαίδη, Πέτρο Σαρηγιαννίδη, Γιάννη Καραγκιόζη και Πάρη Κοτόπουλο. Ενώ στο ρόστερ ήταν επίσης: οι Ραφαήλ Ζαρζακόπουλος, Δημήτρης Μυλωνάς, Χάρης Κατσής, Σάββας Μπαϊρακταρίδης, Κώστας Μπουργλόγλου, Στέλιος Κοτζάκελης, Μπάμπης Κυριαζίδης, Γιώργος Τερζάκης, Στέλιος Τζαρτάκης, Μαρίνος Ψωμάς, Κωνσταντίνος Κουτσομιχάλης, Κυριάκος Καραπαζαρλής και Παναγιώτης Ζάικος Ένωση Ποδοσφαιρικών Σωματείων Θράκης Επίσημος ιστότοπος
Διοργανώσεις Ε.Π.Σ. Πειραιά 1990–91

Το Πρωτάθλημα Ε.Π.Σ. Πειραιώς 1990–91 διεξήχθη σε τρεις κατηγορίες. Τους τίτλους στους δύο ομίλους της Α' κατηγορίας κατέκτησαν οι Ηρακλή Ελευσίνας και Αίαντας Σαλαμίνας. Και οι 2 πρωταθλητές ανέβηκαν στην Δ' Εθνική κατηγορία. Υπερπρωταθλητής αναδείχθηκε η ομάδα της Ελευσίνας, ενώ η ομάδα της Σαλαμίνας έκανε το νταμπλ, έχοντας κατακτήσει το Κύπελλο. Την άνοδο στην Δ' Εθνική εξασφάλισε και ο δευτεραθλητής Πανασπροπυργιακός, επικρατώντας του Αργοναύτη. Από την Α' κατηγορία υποβιβάστηκαν μόνο τρεις ομάδες, ενώ αντίθετα από την Β' κατηγορία στην Α' προβιβάστηκαν συνολικά οκτώ, λόγω αναδιάρθρωσης και μικρής αύξησης των ομάδων που θα μετείχαν στην Α' κατηγορία της επόμενης χρονιάς.

 Πρωταθλητές ομίλων που ανέβηκαν στη Δ΄ Εθνική: Ηρακλής Ελευσίνας Αίας Σαλαμίνας Αγώνας για τον Υπερπρωταθλητή: 12 Μαΐου 1991, γήπεδο Κορυδαλλού: Ηρακλής Ελευσίνας - Αίας Σαλαμίνας: 3-2. Αγώνας για την Τρίτη Θέση ανόδου στη Δ΄ Εθνική: 11 Μαΐου 1991, γήπεδο Σχιστού: Πανασπροπυργιακός - Αργοναύτης: Προβιβάστηκαν στην Α' κατηγορία οι εξής ομάδες: 1. Ελλάς Ποντίων 48 β., 65–17 2. Ν. Ευγενείας 41 β., 42–21 3. Αστέρας Κερατσινίου 38 β., 46–25 4. Ελπίδα Νίκαιας 38 β., 32–24 1. Ορφέας 45 β., 56–17 2. Νέα Πέραμος 36 β., 59–35 3. Αναγέννηση Μοσχάτου 36 β., 37–25 4. Ν. Δραπετσώνας 35 β., 42–31 Ανδρέας Μπόμης, Αλμανάκ '91, Β' τόμος, σελίδα 75.
Ρο Μού-χιον

Ο Ρο Μού-χιον (노무현, 1 Σεπτεμβρίου 1946 - 23 Μαΐου 2009) ήταν πολιτικός από τη Νότια Κορέα. Διετέλεσε πρόεδρος της χώρας από το 2003 ως το 2004 και ξανά από το 2004 ως το 2008. Αυτοκτόνησε το 2009.

 Γεννήθηκε την 1η Σεπτεμβρίου του 1946. Πριν ασχοληθεί με την πολιτική, ήταν δικηγόρος, με αντικείμενο της δουλειάς του την υπεράσπιση των ανθρωπίνων δικαιωμάτων. Ήταν παντρεμένος, με μία κόρη και ένα γιο. Ανέλαβε Πρόεδρος της χώρας στις 25 Φεβρουαρίου του 2003. Στις 12 Μαρτίου 2004 ο Ρο Μού-χιον καθαιρέθηκε από την Εθνοσυνέλευση και αντικαταστάθηκε προσωρινά από τον Πρωθυπουργό Goh Kun. Η καθαίρεση ακυρώθηκε από το Συνταγματικό Δικαστήριο την ίδια χρονιά και το 2004 ο Ρο επέστρεψε στην εξουσία. Διατηρήθηκε στην εξουσία ως το Φεβρουάριο του 2008 οπότε και τον διαδέχθηκε στο αξίωμα ο Λι Μιόνγκ-μπακ. Ο Ρο αυτοκτόνησε στις 23 Μαΐου του 2009 πέφτοντας από χαράδρα στη διάρκεια πεζοπορίας σε ένα βουνό, κοντά στην εξοχική του κατοικία. Τραυματίστηκε σοβαρά στο κεφάλι και μεταφέρθηκε σε παρακείμενο νοσοκομείο, όπου διαπιστώθηκε ο θάνατός του. Ο πρώην πρόεδρος είχε αφήσει σημείωμα αυτοκτονίας, στο οποίο παρακαλούσε να αποτεφρωθεί η σορός του και να τοποθετηθεί μνήμα στην οικία του. Η αυτοκτονία επιβεβαιώθηκε από την αστυνομία. Επίσημη σελίδα του πολιτικού στα αγγλικά
Σρτζαν Άλεξιτς

Ο Σρτζαν Άλεξιτς (στα σερβικα: Срђан Алексић) (1966- 27 Ιανουαρίου 1993) ήταν στρατιώτης του σερβοβοσνιακού στρατού στη διάρκεια του Πολέμου στη Βοσνία. Πέθανε στις 27 Ιανουαρίου 1993 στο νοσοκομείο όπου είχε μεταφερθεί λίγες μέρες νωρίτερα, σε κωματώδη κατάσταση, ύστερα από επίθεση που δέχτηκε από Σερβοβόσνιους στρατιώτες, όταν παρενέβη για να σώσει έναν Βόσνιο φίλο του, που οι στρατιώτες χτυπούσαν στην μέση του δρόμου. Για τη θυσία του ο Σρτζαν Άλεξιτς τιμήθηκε μετά θάνατον με το Χρυσό Μετάλλιο Μίλαν Όμπιλιτς ενώ το όνομά του δόθηκε σε δρόμους σε διάφορες πόλεις της πρώην Γιουγκοσλαβίας.

 Ο Σρτζαν Άλεξιτς γεννήθηκε στο Τρέμπινιε (Trebinje), στις 9 Μαΐου 1966. Ασχολούνταν με την κολύμβηση και ήταν ερασιτέχνης ηθοποιός. Όταν ξεκίνησε ο πόλεμος στη Βοσνία κατατάχθηκε στο στρατό της Σερβικής Δημοκρατίας της Βοσνίας (Army of Republika Srpska –VRS). Κατά τη διάρκεια του πολέμου συνέχισε να ασχολείται με το θέατρο. Στις 21 Ιανουαρίου 1993 τέσσερις στρατιώτες του VRS, αφού έβγαλαν δια της βίας από ένα καφέ στο Τρέμπινιε, τον Βόσνιο Alen Glavović, στο δρόμο, άρχισαν να τον βρίζουν και να τον χτυπούν. Όταν ο Άλεξιτς είδε τους στρατιώτες να χτυπούν τον Glavović, που ήταν γείτονας και φίλος του, πλησίασε και άρχισε να τους φωνάζει να σταματήσουν. Πράγματι οι στρατιώτες σταμάτησαν, και έτσι ο Glavović γλύτωσε, όμως αμέσως μετά στράφηκαν κατά του Άλεξιτς και άρχισαν να τον χτυπούν με τα όπλα τους. Ο Άλεξιτς μεταφέρθηκε σε κωματώδη κατάσταση στο νοσοκομείο όπου εξέπνευσε στις 27 Ιανουαρίου 1993.Από τους τέσσερις δράστες ο ένας σκοτώθηκε στη διάρκεια του πολέμου. Στους άλλους τρείς επιβλήθηκε ποινή φυλάκισης 28 μηνών. Ο Alen Glavović, που ζει στη Σουηδία, κάθε χρόνο επισκέπτεται το τάφο του Σρτζαν και τον πατέρα του, με την οικογένειά του.Στη δολοφονία του Άλεξιτς βασίστηκε η ταινία του Σρτζαν Γκολούμποβιτς Krugovi (Διασταυρούμενες Ζωές) το 2013.Επίσης από τη Ραδιοτηλεόραση της Σερβίας μεταδόθηκε ένα ντοκιμαντέρ για τον Σρτζαν Άλεξιτς, με τον τίτλο "SRĐO", που ήταν το υποκοριστικό του εικοσιεπτάχρονου Σερβοβόσνιου.Το όνομα του Σρτζαν Άλεξιτς έχει δοθεί σε ένα δρόμο στο δήμο του Νόβι Γκραντ, στο Σαράγεβο, σε ένα δρόμο στην πρωτεύουσα του Μαυροβουνίου, Ποντγκόριτσα και σε ένα δρόμο στο Νόβι Μπέογκραντ.Η μη κυβερνητική οργάνωση Post-Conflict Research Center διεξάγη σε διάφορες πόλεις της Βοσνίας το Διαγωνισμό Νέων Σρτζαν Άλεξιτς (Srđan Aleksić Youth Competition), με σκοπό να διατηρηθεί ζωντανό το πνεύμα της θυσίας του Άλεξιτς στους νέους ανθρώπους στη Βοσνία.Ο Σρτζαν Άλεξιτς τιμήθηκε από την Σερβική Δημοκρατία με το Χρυσό Μετάλλιο Μίλαν Όμπιλιτς το 2012.
Acer Inc.

Η Acer Inc. (κινεζικά: 宏碁股份有限公司 Hóngqi Gǔfèn Yǒuxiàn Gōngsī, κυριολεκτική σημασία: Εταιρεία Χονγκτσί – στυλιζαρισμένη ως acer, ή παλαιότερα ως acer) είναι μια ταϊβανέζικη πολυεθνική εταιρεία ηλεκτρονικών προϊόντων και υλικού που εδρεύει στην Νέα Ταϊπέι της Ταϊβάν. Τα προϊόντα της Acer περιλαμβάνουν επιτραπέζιους και φορητούς υπολογιστές, ταμπλέτες, διακομιστές, συσκευές αποθήκευσης, οθόνες, τηλεοράσεις, έξυπνα τηλέφωνα και περιφερειακά. Παρέχει, επίσης, υπηρεσίες ηλεκτρονικού επιχειρείν προς τις επιχειρήσεις, τις κυβερνήσεις και τους καταναλωτές. Το 2013 η Acer ήταν ο τέταρτος μεγαλύτερος προμηθευτής προσωπικών υπολογιστών στον κόσμο.

 Η εταιρεία ιδρύθηκε το 1976 στην Ταϊβάν, με το όνομα Multitech, από τον Σταν Σιχ (Stan Shih), την σύζυγό του και πέντε άλλα ιδρυτικά μέλη. Η εταιρεία Multitech μετονομάστηκε σε Acer το 1987. Ο Σταν Σιχ παραμένει ως σήμερα στη θέση του προέδρου της εταιρείας. Στις αρχές της δεκαετίας του 2000, η Acer εφάρμοσε ένα νέο επιχειρηματικό μοντέλο, κάνοντας στροφή από κατασκευαστική εταιρεία σε εταιρεία σχεδιασμού, εμπορίας και διανομής προϊόντων, ενώ εκτελεί διαδικασίες παραγωγής, μέσω συμβάσεων με κατασκευαστές.Εκτός από τη βασική της δραστηριότητα, η Acer διαθέτει επίσης τη μεγαλύτερη αλυσίδα δικαιόχρησης λιανικού εμπορίου υπολογιστών στην πόλη Ταϊπέι της Ταϊβάν. Το νυν σλόγκαν ή σύνθημα της Acer είναι η «Εξερεύνηση πέρα από τα όρια» ("Explore beyond limits")., αντιστοίχως τα πρώην ήταν αρχικά η «Ενδυνάμωση των ανθρώπων» ("Empowering people") και στη συνέχεια η «Ενδυνάμωση της τεχνολογίας» ("Empowering technology"). Επίσημη ιστοσελίδα